als_Latn dik_Latn sag_Latn
“Gjithçka nisi tetë vjet më parë, kur u bëra pjesë e stafit të Tring-ut. Fillimisht nisa t’i stiloja flokët vajzës sime, por meqë ajo ishte e vogël, jo gjithmonë kishte durim të qëndronte derisa unë të përfundoja. Kështu, në kohën e pushimit të drekës, i kërkova njërës prej kolegeve që të eksperimentoja një gërshet tek ajo. E pëlqeu shumë dhe nuk ishte e vetmja. Kolege të tjera më kërkonin t’u thurja gërsheta për një pamje më të bukur e të rregullt. Prej atëherë, thuajse çdo ditë, krahas punës, stiloj edhe tre apo katër modele të ndryshme gërshetash për to.”
Blerta është kthyer në një profesioniste të gërshetave. I thur shumë shpejt, pasi tani e di mirë se çfarë i shkon njërës e çfarë tjetrës. E bën me kënaqësi të madhe, pa përtuar asnjëherë. Edhe nëse në ditë të caktuara janë më shumë se katër kolege që dëshirojnë të stilojnë flokët, nuk i thotë “jo” asnjërës. Të gjitha e vlerësojnë mjeshtërinë e saj e madje kërkojnë që t’i zbukurojë me gërshetat e saj edhe për festa apo evenimente të caktuara. Tashmë Blerta ka realizuar me qindra modele, të denja për të hapur një blog. Edhe pse rezultati është mbresëlënës dhe ajo është shumë dashamirëse për të zbuluar çdo sekret të realizimit, asnjëra prej admirueseve të gërshetave në Tring nuk ia ka marrë dorën për të thurur një të tillë. Prandaj ne e patëm pak të vështirë të mësonim se ishte Blerta ajo që “fshihej” pas këtij imazhi praktik e elegant femëror, pasi deri më sot, atë vetë nuk e kemi parë ende me flokë të stiluar me gërsheta.
Nga : Brunilda Lahe | Fotografia : Armand Habazaj
Gërshetat e Blertës, koleges së talentuar në Tring/ Fotogaleri
- Details
-
als_Latn als_Latn ace_Latn als_Latn eng_Latn unk